กังวลโควิด!บาทเปิด 32.02/03 บาทต่อดอลลาร์ อ่อนค่ารอบ 13 เดือน
เงินบาทเปิดตลาด 32.02/03 บาทต่อดอลลาร์ อ่อนค่ารอบ 13 เดือนกังวลโควิดในประเทศ ให้กรอบวันนี้ 31.90-32.10 บาทต่อดอลลาร์
29 มิ.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.02/03 บาท/ดอลลาร์ อ่อนค่าจากเย็นวานที่ปิดตลาดที่ระดับ 31.95 บาท/ดอลลาร์เงินบาทเช้านี้อ่อนค่าไปแตะระดับที่ 32 บาท/ดอลลาร์ เป็นการอ่อนค่ามากสุดในรอบ 13 เดือน โดยยังเป็นผลจากปัจจัยเรื่องความกังวลต่อสถานการณ์การระบาดของไวรัสโควิดในประเทศ ที่จำนวนผู้ติดเชื้อ และผู้เสียชีวิตยังอยู่ในระดับสูงต่อเนื่องมานาน รวมถึงมาตรการที่ ศูนย์บริหารสถานการร์โควิด-19 (ศบค.) ยกระดับการคุมเข้มเข้มโควิดที่บังคับใช้กับพื้นที่ 10 จังหวัด"วันนี้บาทอ่อนค่าไปแตะ 32 บาท ยังเป็นความกังวลต่อเนื่องในช่วงนี้ จากสถานการณ์โควิดในประเทศ ตลอดจนการออกมาตรการกึ่งล็อกดาวน์ของภาครัฐ" นักบริหารเงินระบุนักบริหารเงิน คาดว่า เงินบาทวันนี้จะเคลื่อนไหวในกรอบ 31.90 - 32.10 บาท/ดอลลาร์